Veebruaris on koolinoorte arhitektuurikonkursi näitus üleval Viljandis: 2.02-11.02 näeb töid E-R kell 8.00-18.00 Viljandi huvikoolis (Jakobsoni 47c) ja alates 16.02 Viljandi Kunstikooli galeriis (Posti 11). Näitus jääb Viljandisse veebruari lõpuni. Lisaks toimub 11.02 Ingeri majas aruteluõhtu “Linna Mõtestajad – Unistuste koolihoov!”
Pressiteade
Kutsun klubi aruteluõhtule “Linna Mõtestajad – Unistuste koolihoov!”
Toimub 11.02.2016 kell 16-18 Pikk 4 (Ingeri maja /Oja kool / kohvik Ingegard)
Viljandi õpilased on mitmel aastal osalenud innukalt üleriiklikul noorte arhitektuurivõistlusel. 2014/2015 õ.-a.-l teemal “Minu unistuste koolimaja” sai Viljandi Huvikooli loodusringi töö “Mull” 14 parima hulka. 2015/2016 õ.-a. konkursil “Minu unistuste koolihoov” sai teise koha huvikooli kunstiringi õpilase töö “Lumine”.
Veebruaris on konkursi parimatest töödes koostatud rändnäitus Viljandis. 2.-11.02 näeb töid huvikooli köögis E-R kell 8-18. 11.02 viivad õpilased näituse Ingeri majja, kus toimub noorte ja täiskasvanute ühisarutelu sellest kuidas rikastada Viljandi koolihoove.
Kuna Viljandi linna volikogus on tõstatatud staadionide parandamise vajadus, siis teeme ühiselt ettepanekuid Viljandi koolistaadionite täiustamiseks. Kohaletulnud arutlevad näituse töödes leiduvate vahvate idee üle. Põnevad mõtted kleebitakse linna koolistaadionide plaanidele.
Rändnäitus jätkub Viljandis 16.02 Viljandi Kunstikooli galeriis. Siis on lisaks vaatamiseks-uurimiseks-täiendamiseks välja pandud 11.02 arutelu käigus täiustatud staadionide plaanid. Iga galerii külastaja saab anda omapoolse panuse kommentaari või märkusega. Niimoodi saame anda hoogu linnavalikogu staadionite renoveerimise töörühma tööle! Rändnäitus jääb Viljandisse veebruari lõpuni.
NB! Järgmine klubiõhtu teema on: “Linna Mõtestajad – minu unistuste ujula!
Klubi Linna Mõtestajad tegevust toetab Oja kool, Viljandi huvikool, -kunstikool ja -linnavalitsus.
Rohkem infot:
Peep Tobreluts
www.huvikool.ee
loodusringi hoidja
Tel. 5133910